open-index/open-wikipedia-markdown huggingface dataset:
Aarhus

**Aarhus** (Deens: [ˈɒːˌhuˀs], ), van 1948 tot 1 Januarie 2011 amptelik **Århus**, is die tweede grootste stad van Denemarke ná die hoofstad Kopenhagen met 'n oppervlakte van 98,4 vierkante kilometer en 'n bevolking van 290&nbsp;598 (soos op 1 Januarie 2023). Dit lê aan die ooskus van Jutland langs die Kattegat sowat 187&nbsp;km noordwes van Kopenhagen en is die grootste stad op die Deense vasteland. Aarhus is die grootste stad van die administratiewe streek Midtjylland, maar nie die hoofstad nie; dit is Viborg.

duimnael|links|upright|Die domkerk van Aarhus
Aarhus het ontstaan uit 'n Wikingnedersetting aan die rivier Aarhus Å se monding in die Kattegat, waarvandaan die ou stadsnaam *Aros* ontleen is, wat "die monding van die stroom" beteken. In 948 is vir die eerste keer na Aarhus as 'n biskopsetel verwys en dit het gedurende die Middeleeue in 'n bloeiende seehandelsstad ontwikkel. Ná die ekonomiese agteruitgang as gevolg van die Dertigjarige Oorlog kon Aarhus eers in die 19de eeue met die beginnende industrialisasie en die uitbreiding van die hawe herstel. As 'n belangrike knooppunt vir pad- en spoorwegvervoer het die stad die ekonomiese sentrum van Jutland geword en beskik deesdae oor veelsydige nywerhede. Die seehawe Aarhus Havn is die grootste houerterminaal in Denemarke.

Saam met Paphos in Siprus is Aarhus aangewys as die Europese Kultuurhoofstad van die jaar 2017. Die domkerk van Aarhus is van die bekendste besienswaardighede en behoort aan die Deense Volkskerk.

## Verwysings 
## Eksterne skakels 
*  
*  Amptelike webwerf
*
Odense

**Odense** (Deens: [ˈoðˀn̩sə], ) is die derde grootste stad van Denemarke ná Kopenhagen en Aarhus met 'n oppervlakte van 79,3 vierkante kilometer en 'n bevolking van 182&nbsp;387 (soos op 1 Januarie 2023). Dit lê op die eiland Funen langs die rivier Odense Å wat deur die Odense-kanaal met die Odensefjord en die Kattegat verbind word. Die stad is sowat 167&nbsp;km suidwes van Kopenhagen en is die grootste stad op die Deense eiland Funen. Odense is die grootste stad van die administratiewe streek Syddanmark, maar nie die hoofstad nie; dit is Vejle.

duimnael|links|upright|Die domkerk van Odense
Odense het ontstaan uit 'n Wikingnedersetting en sy naam is ontleen van *Odins Vé* wat "Odin se heiligdom" beteken, aangesien die plek bekend was as 'n beduidende bedevaartsplek vir aanhangers van dié Nordiese god. Deesdae is dit 'n belangrike knooppunt vir pad- en spoorwegvervoer tussen die Deense hoofstad Kopenhagen en die Deense vasteland, maar ook internasionaal tussen Duitsland en Swede. Dit is veral bekend as die geboortestad van Hans Christian Andersen, wie ook sy kinderdae in dié stad deurgebring het. Die domkerk van Odense is van die bekendste besienswaardighede en behoort aan die Deense Volkskerk.

## Verwysings 
## Eksterne skakels 
*  
*  Amptelike webwerf
*
Subantarktiese eilandgroepe van Nieu-Seeland

Die **subantarktiese eilandgroepe van Nieu-Seeland** (Engels: *New Zealand Subantarctic Islands*) behels die vyf suidelikste eilandgroepe van die afgeleë eilande van Nieu-Seeland. Hulle is almal onbewoonde eilande in die suidwestelike Stille Oseaan. Die subantarktiese eilandgroepe van Nieu-Seeland is in 1998 gesamentlik deur Unesco as 'n wêrelderfenisgebied gelys.

Die meeste van die eilande lê naby die suidoostelike hoek van die meestal oorstroomde kontinent Seelandië wat veral uit Nieu-Seeland bestaan en sowat 60–85 miljoen jaar gelede van Australië en sowat  85–130 miljoen jaar gelede van Antarktika geskei is. Suidwes van die subantarktiese eilandgroepe van Nieu-Seeland is die Australiese Macquarie-eiland geleë wat een jaar vroeër ook 'n Unesco-wêrelderfenisgebied geword het en soortgelyke kenmerke toon.

## Eksterne skakels 
*  
*   Amptelike Unesco-bladsy
Aesjetes

In die Griekse mitologie was **Aesjetes** (Oudgrieks: Αἰσυήτης) 'n Trojaanse held en vader van Alcathous. Hy word ook aangegee as die vader van Assarakos en Antenor by Cleomestra. Aesjetes se graf was die uitkykpunt wat Polites, seun van Priamos, gebruik het om die Griekse kamp te verken tydens die Trojaanse Oorlog.

## Verwysings 
## Bronnelys 
* Dictys Cretensis*, Uit die Trojaanse Oorlog.* *Die Kronieke van Dictys van Kreta en Dares die Frigiër*, vertaal deur Richard McIlwaine Frazer, Jr. (1931-). Indiana-universiteit drukkers. 1966. Aanlyn weergawe beskikbaar by die Topos teksprojek.
* Homeros, *Die Ilias*, Afrikaanse vertaling deur Johannes Petrus Jansen van Rensburg, 1952
* Homeros, *Die Ilias*, Engelse vertaling deur A.T. Murray, Ph.D. in twee volumes. Cambridge, MA., Harvard-universiteit drukkers; Londen, William Heinemann, Bpk. 1924. Aanlyn weergawe beskikbaar by die Perseus digitale biblioteek.
* Homeros, *Homeri Opera* in vyf volumes. Oxford, Oxford University Press. 1920. Griekse teks beskikbaar by die Perseus digitale biblioteek.
Bærum

**Bærum** (Noors: [ˈbæ̂ːrʉm], ) is die vyfde grootste stad in Noorweë ná Oslo, Bergen, Trondheim en Stavanger met 'n oppervlakte van 192,28 vierkante kilometer en 'n bevolking van 129&nbsp;874 (soos op 31 Desember 2022).

[duimnael|links|upright|Die Høvik-[Kerk (gebou)|kerk in Bærum]]
Bærum lê  wes van Oslo langs die Oslofjord in die Suidoos-Noorse provinsie (*fylke*) Akershus en vorm 'n stedelike munisipaliteit (*kommune*). Dit is op 1 Januarie 1838 gestig. Bærum word as een van die rykste en eksklusiefste stede in Noorweë beskou. Bærum spog met die hoogste inkomste per inwoner in Noorweë en die hoogste persentasie aan universiteitsopgeleide mense. Bærum, meer spesifiek sy oostelike woonbuurte Wesend Oslo, is een van Noorweë se duurste en modieuse woongebiede, waarvolgens in die Noorse populêre kultuur na Bærum se inwoners dikwels as snobs verwys word. Die munisipaliteit is aangewys as die beste Noorse plek om te woon wat bestuur en openbare dienste aan burgers betref.

## Verwysings 
## Eksterne skakels 
*  Amptelike webwerf
*
Aalborg

**Aalborg** of **Ålborg** (Deens: [ˈʌlˌpɒˀ], ) is die vierde grootste stad van Denemarke ná Kopenhagen, Aarhus en Odense met 'n oppervlakte van 50,7 vierkante kilometer en 'n bevolking van 119&nbsp;862 (soos op 1 Januarie 2023). Dit lê in die noorde van Jutland aan die nouste punt van die Limfjord wat die Noordsee in die weste met die Kattegat in die ooste verbind en die eiland Vendsyssel-Thy in die noorde van Jutland in die suide skei. Aalborg is die hoofstad en grootste stad van die administratiewe streek Nordjylland.

duimnael|links|upright|Die domkerk van Aalborg
Aalborg het ontstaan uit 'n Wikingnedersetting en na die stad is in die 11de eeu vir die eerste keer verwys as *Alabu* of *Alabur* wat "die (woon)plek by die stroompie" beteken. As gevolg van sy strategiese ligging het die stad reeds in die Middeleeue in 'n belangrike hawestad ontwikkel. Later het dit ook 'n belangrike nywerheidstad geword. Die domkerk van Aalborg is van die bekendste besienswaardighede en behoort aan die Deense Volkskerk.

## Verwysings 
## Eksterne skakels 
*  
*  Amptelike webwerf
*
Cleomestra

In die Griekse mitologie was **Cleomestra** 'n Trojaanse prinses en dogter van koning Tros en waarskynlik Kallirhoe, dogter van die riviergod Skamander; of Akallaris, dogter van Eumedes. Sy was die suster van Ilos, Assarakos, Ganumedes en moontlik Cleopatra. Cleomestra het die moeder geword van Assarakos, Antenor en miskien Alcathous by Aesjetes. Cleomestra en Cleopatra, as dogters van Tros, is waarskynlik dieselfde persoon.

## Verwysings 
## Bronnelys 
* Dictys Cretensis uit die *Trojaanse Oorlog.* "Die Kronieke van Dictys van Kreta en Dares die Frigiër", vertaal deur Richard McIlwaine Frazer, Jr. (1931-) in Engels. Drukpers van die Universiteit van Indiana. 1966. Aanlyn weergawe beskikbaar by die Topos teksprojek.
*Dionusios van Halikarnassos, *Romeinse Oudhede.* Engelse vertaling deur Earnest Cary in die Loeb-klassieke biblioteek, 7 volumes. Drukpers van Harvard-universiteit, 1937–1950. Aanlyn weergawe beskikbaar op Bill Thayer se webwerf
*Dionusios van Halikarnassos, *Antiquitatum Romanarum quae supersunt*, *Vol I-IV*. Karl Jacoby. In Aedibus B.G. Teubneri. Leipzig. 1885. Die Griekse teks kan gevind word by die Perseus digitale biblioteek.
* Homeros, *Die Ilias*, Afrikaanse vertaling deur Johannes Petrus Jansen van Rensburg, 1952
*Homeros, *Die Ilias*, Engelse vertaling deur A.T. Murray, Ph.D. in twee volumes. Cambridge, MA., drukpers van Harvard-universiteit; Londen, William Heinemann, Bpk. 1924. . Aanlyn weergawe beskikbaar by die Perseus digitale biblioteek.
* Homeros, *Homeri Opera* in vyf volumes. Oxford, Drukpers van die Universiteit van Oxford. 1920. . Die Griekse teks kan gevind word by die Perseus digitale biblioteek.
*Apollodorus, *Die biblioteek*, met 'n Engelse vertaling deur Sir James George Frazer, F.B.A., F.R.S. in 2 Volumes, Cambridge, MA, Drukpers van Harvard-universiteit; Londen, William Heinemann Bpk. 1921. . Aanlyn weergawe beskikbaar by die Perseus digitale biblioteek. Die Griekse teks kan gevind word by dieselfde webblad.
Magnesiumnitraat

**Magnesiumnitraat** is 'n sout van magnesium en salpetersuur. Dit het die chemiese formule 

Dit is higroskopies en vervloei deur dit lug se vog. Dit vorm hidrate soos  en . Dit kom in die natuur as die mineraal nitromagnesiet voor. 

## Gebruike
Dit word gebruik in die keramiekindustrie, in drukkerye, die chemiese industrie en in die landbou (as kunsmis).

## Verwysings
Ben Buckingham

**Ben Buckingham** (* 8 November 1991) is 'n Australiese atleet. Hy het aan die Olimpiese Somerspele van 2020 deelgeneem.

## Verwysings
Zoe Buckman

**Zoe Buckman** (* 21 Desember 1988) is 'n Australiese atleet. Sy het aan die Olimpiese Somerspele van 2012 en 2016 deelgeneem.

## Verwysings
K-pop

duimnael|regs|Montage van K-pop boybands.
**K-pop** (Koreaans: 케이팝;  RR: *keipap*)  is 'n verkorting van **Koreaanse popmusiek** en 'n vorm van populêre musiek wat in Suid-Korea ontstaan het as deel van die Suid-Koreaanse kultuur. Terwyl "K-pop" kan verwys na alle populêre musiek of popmusiek van Suid-Korea, dit word in die omgang dikwels in 'n nouer sin gebruik vir enige Koreaanse musiek en kunstenaars wat verband hou met die vermaaklikheids- en "idol"-industrie in die land, ongeag die genre.

Dit het in internasionale beroemdheid begin verwerf in 2012 nadat Psy sy treffer “Gangnam style” vrygestel het.

## Sien ook
* Blackpink
* BTS
* Kim Jong-hyun
* Roseanne Park
* Psy
* Twice
* YG Entertainment

## Verwysings
Asios (mitologie)

In die Griekse mitologie verwys **Asios** (Grieks: Ἄσιος, *Asios*) na twee persone wat tydens die Trojaanse Oorlog geveg het:

*Asios, seun van Hurtakos, was die leier van die Trojaanse bondgenote wat afkomstig was van die Dardanelle of daar naby.  Hy was die seun van Hurtakos en Arisbe. Laasgenoemde was die eerste vrou van Koning Priamos en dogter van Merops. Asios het 'n groep bestaande uit 'n klompie dorpe geleë aan beide kante van die Hellespont gelei, insluitende Miletus, Perkote, Abydos en Sestos. Laasgenoemde dorp was die enigste een wat aan die Europese (noordelike) kant van die Dardanelle geleë was; die res was geleë aan die Asiese (suidelike) kant. Asios het in die dorpie Arisbe by die Selleis-rivier gewoon. Asios het  volgens Vergilius twee broers gehad genaamd Nisus en Hippokoon. Al drie het as bondgenote van Koning Priamos geveg by Troje. Tydens die aanval op die Achajers se muur was Asios die enigste soldaat wat nie geluister het na Hektor en Polydamas nie en nie afgeklim het van sy strydwa nie. Asios is tydens die aanval gedood deur die koning van Kreta, Idomeneus.
*Asios, 'n Frigiese leier, seun van Koning Dymas, en broer van koningin Hekabe van Troje. Asios het behoort aan 'n stam Frigiërs wat by die Sangarius gewoon het. Hy het twee seuns gehad, Adamas en Phaenops. In die *Ilias* neem Apollo Asios se vorm aan om Hektor aan te moedig om teen Patroklos te veg. Hierdie Asios sterf nie in die verhaal van die Ilias nie, maar Dictys Cretensis vermeld dat hy gedood is deur Alias die Grote.
*Asios, seun van Imbrasos en metgesel van Eneas in Italië.

## Verwysings 
## Bronnelys 
* Homeros, *Die Ilias*, Afrikaanse vertaling deur Johannes Petrus Jansen van Rensburg, 1952
* Homeros, *Die Ilias*, Engelse vertaling deur A.T. Murray, Ph.D. in twee volumes. Cambridge, MA., Harvard University Press; Londen, William Heinemann, Bpk. 1924. . Aanlyn weergawe by die Perseus digitale biblioteek.
*Homeros, *Homeri Opera* in vyf volumes. Oxford, Oxford University Press. 1920. . Griekse teks beskikbaar by die Perseus digital biblioteek.
*Vergilius, *Eneïde*. Theodore C. Williams, vertaler. Boston. Houghton Mifflin Co. 1910. Aanlyn weergawe beskikbaar by die Perseus digitale Biblioteek.
*Vergilius, *Bucolics, Aeneid, and Georgics*. J. B. Greenough. Boston. Ginn & Co. 1900. Latynse teks beskikbaar by die Perseus digitale biblioteek.
Kolonel Sanders

duimnael
**Kolonel Harland David Sanders** (9 September 1890 – 16 Desember 1980) was 'n Amerikaanse sakeman en stigter van die kitskoshoenderrestaurantketting Kentucky Fried Chicken (ook bekend as KFC). Hy het later as die maatskappy se handelsmerkambassadeur en simbool opgetree. Sy naam en beeld is steeds simbole van die maatskappy.

Sanders het in sy vroeë lewe 'n aantal poste beklee, soos stoomenjinstoker, versekeringsverkoper en vulstasie-operateur. Hy het tydens die Groot Depressie begin om gebraaide hoender by sy restaurant langs die pad in North Corbin, Kentucky, te verkoop. In daardie tyd het Sanders sy “geheime resep” en sy gepatenteerde metode ontwikkel om hoender in ’n drukbraaier gaar te maak. Sanders het die potensiaal van die restaurant-franchise-konsep erken, en die eerste KFC-franchise het in 1952 in South Salt Lake, Utah, geopen. Toe sy oorspronklike restaurant gesluit het, het hy hom voltyds daaraan gewy om sy gebraaide hoender regdeur die land te franchise.

Die maatskappy se vinnige uitbreiding oor die Verenigde State en oorsee het vir Sanders oorweldigend geword. In 1964, toe 73 jaar oud, het hy die maatskappy verkoop aan 'n groep beleggers onder leiding van John Y. Brown Jr. en Jack C. Massey vir $2 miljoen ($19,6 miljoen vandag). Hy het egter beheer oor bedrywighede in Kanada behou, en hy het 'n gesalarieerde handelsmerkambassadeur vir Kentucky Fried Chicken geword. In sy later jare het hy baie krities geraak oor die kos wat deur KFC-restaurante bedien word, omdat hy geglo het dat hulle koste besnoei het en gehalte toegelaat het om te verswak.

## Bronnelys 
* 
* Pearce, John, *The Colonel* (1982) 
* 

## Eksterne skakels
Örebro

**Örebro** (Sweeds: [œrɛˈbruː], ) is 'n stad in Sentraal-Swede met 'n oppervlakte van 1&nbsp;620,6 vierkante kilometer en 'n bevolking van 159&nbsp;348 (2023). Örebro dien as die administratiewe hoofstad van sowel die län asook die gelyknamige munisipaliteit (Sweeds: *kommun*).

duimnael|links|Die Örebro-kasteel is geleë op 'n eiland in die Svartån-rivier, die plek wat in die 13de eeu deur 'n wagtoring beskerm is en waaruit die stad ontwikkel het
Örebro lê sowat 200&nbsp;km wes van Stockholm, 300&nbsp;km oos van Oslo en 300&nbsp;km noordoos van Gotenburg. Dit is geleë naby die monding van die Svartån-rivier in die Hjälmarmeer, Swede se vierde grootste meer.

Die naam *Örebro* verwys na 'n brug (Sweeds: *bro*) oor die Svartån-rivier waar die stad geleë is. Die voorvoegsel *Öre-* is ontleen aan *ör* "gruis" (oewer)". In 1265 het Birger Jarl 'n drif oor die Svartån-rivier deur 'n wagtoring laat beskerm. In die Middeleeue was Örebro 'n belangrike handelstad vir yster.

Örebro was een van die gasheerstede tydens die FIFA Sokker-Wêreldbekertoernooi in 1958.

## Verwysings 
## Eksterne skakels 
*  
*  Amptelike webwerf
*
WASP-43

**WASP-43** is 'n K-tipe ster sowat 284&nbsp;ligjare van die Son in die sterrebeeld Sekstant. Dit is omtrent die helfte so groot soos die Son en het 'n massa van sowat die helfte. WASP-43 het een bekende planeet, 'n warm Jupiter met die naam **WASP-43b**. Toe die ontdekking van WASP-43b op 15 April 2011 aangekondig is, was dit die warm Jupiter wat sover bekend die naaste aan sy moederster gewentel het. WASP-43b se klein wentelbaan word vermoedelik veroorsaak deur sy buitengewoon klein massa. WASP-43 is tussen Januarie en Mei 2009 die eerste keer waargeneem deur die SuperWASP-projek. Daar is gevind dit is koeler en effens ryker aan metale as die Son. Die ster roteer teen 'n hoë snelheid.

## Naam
Die naam "WASP-43" beteken dit was die 43ste ster met 'n planeet wat deur die Wide Angle Search for Planets ontdek is.

Die goedgekeurde name, wat deur 'n span van Roemenië voorgestel is, is in Junie 2023 aangekondig. WASP-43 se eienaam is **Gnomon** en sy planeet s'n **Astrolábos**, na die gnomon (die deel van 'n sonwyser wat 'n skaduwee gooi) en die Griekse woord vir die astrolabium (hoekmeter). Met 'n effektiewe temperatuur van 4&nbsp;400&nbsp;K is WASP-43 koeler as die Son. Dit het ook effens minder yster as die Son (sowat 89%), maar meer metale in die algemeen. Daar is ontdek dat die ster vinnig roteer, maar dit is onseker hoekom. Dit kan wees vanweë getywisselwerkings tussen WASP-43 en sy planeet.

Met 'n skynbare magnitude van 12,4 kan WASP-43 nie met die blote oog gesien word nie. Dit is sowat 260&nbsp;ligjare van die Son af geleë.

## Planetêre stelsel
Die ster se planeet, WASP-43b, is 'n warm Jupiter met 'n massa van 1,78 keer dié van Jupiter en 'n radius van 0,93 keer Jupiter s'n. Dit wentel elke 0,813475 dae (19,5234 uur) op 'n afstand van 0,0142 AE om die ster. Dit was die naaste wentelbaan aan 'n ster met WASP-43b se ontdekking. WASP-43 se klein massa is die rede daarvoor. Planete met wentelbane om sterre soos WASP-43 word nie gewoonlik waargeneem nie, maar modelle dui daarop dat planete soos WASP-43b óf ongewoon is óf kort lewens het wat deur 'n afname in hulle wentelbane veroorsaak word. WASP-43b se digtheid is 2,20 g/cm3.

## Verwysings
## Skakels
Västerås

**Västerås** (Sweeds: [vɛstɛrˈoːs], ) is 'n stad in Sentraal-Swede met 'n oppervlakte van 1&nbsp;137,82 vierkante kilometer en 'n bevolking van 159&nbsp;662 (2023). Västerås dien as die administratiewe hoofstad van die gelyknamige munisipaliteit (Sweeds: *kommun*).

[duimnael|links|'n Lugbeeld van Västerås in die [winter]]
Västerås lê sowat 100&nbsp;km wes van Stockholm langs die Mälarmeer, Swede se derde grootste meer. Dit is een van die oudste stede in beide Swede en Noord-Europa. Reeds die Wikings het hulle in die gebied gevestig. Die stadsnaam is ontleen aan *Västra Aros* (Wes-Aros) wat na die Svartån-rivier se monding in die Mälaren verwys.

Västerås was een van die gasheerstede tydens beide die FIFA Sokker-Wêreldbekertoernooi in 1958 en die Vrouesokkerwêreldbeker 1995.

## Verwysings 
## Eksterne skakels 
*  
*  Amptelike webwerf
*
Perinthos

[duimnael|350px|Kaart met die posisie van Perinthos en ander stede naby die [Bosporus.]]
**Perinthos** (Grieks: ἡ Πέρινθος}}) was 'n groot en florerende stad in Thracië. Dit was geleë by die Propontis. Volgens John Tzetzes het dit vroeër bekend gestaan as **Migdonië** (Μυγδονία). Dit was geleë 35 km wes van Selimbria, en 90 km wes van Bisantium, op 'n klein skiereiland van die baai wat sy naam dra, en was gebou soos 'n amfiteater, op die helling van 'n heuwel. Vandag is die antieke perseel geleë naby die moderne munisipaliteit "Marmara Ereğlisi" in Turkye.

## Geskiedenis 
Dit was oorspronklik 'n kolonie van Samos, en volgens George Syncellus is dit omstreeks 599 v.C. gestig. Die Duitse argeoloog Theodor Panofka dateer egter die stigting daarvan tot omtrent 1000 v.C., wat dit 'n tydgenoot maak van Samothrake. Dit was veral bekend vir die hardkoppige verdediging wat dit gebied het teen Philippos II van Masedonië. Teen daardie tyd wou dit voorkom asof dit selfs 'n belangriker stad was as Bisantium, en die feit dat dit beide 'n hawe en 'n aanknopingpunt was vir verskeie paaie, het dit die setel van 'n uitgebreide handelsnetwerk gemaak. Dit verduidelik waarom so baie van die stad se munte steeds bestaan, waaruit ons leer dat groot en gewilde feeste hier gehou is. Na die vierde eeu n.C. het dit die naam **Heraclea** of **Heracleia** (Ἡράκλεια) aangeneem; dit word somtyds op sy eie gebruik, of saam met byvoegings soos **Heraclea Thraciae** en **Heraclea Perinthus**. 

Justinianus het die stad se ou keiserlike paleis en die akwadukte herstel. Die inskripsies van Perinthos en die literêre getuienis oor die stad is deur Mustafa Hamdi Sayar versamel.

## Stadsuitleg 
Die skiereiland en akropolis is aangevul deur die onderste stad en sy mure, waarvan sommige oorblyfsels gevind is.

Ander noemenswaardige plekke sluit in die 5de-eeuse basiliek wat in sy argitektuur blykbaar nou gekoppel is aan die kerkontwerpe van Konstantinopel. Die vloermosaïeke is besonder goed gemaak en bewaar.

Dit kom voor asof klip uit die basiliek gebruik is in die konstruksie van 'n toring wat bedoel was om 'n 1,9 m breë sekondêre hek te bewaak, waaruit afgelei kan word dat die basiliek 'n ruk tevore vernietig is, alhoewel die datum daarvan nie seker is nie. Argeoloë en historici van die Tekirdağ-museum, die Universiteit van Istanbul en die Universiteit van Heidelberg, is oortuig daarvan dat die kerk nie vir meer as ongeveer 150 jaar staande gebly het nie. Dit is nooit herbou nie, en in plaas daarvan vervang met 'n klein kapel.

## Verwysings
Helsingborg

**Helsingborg** (Sweeds: [hɛlsɪŋˈbɔrj], ) is 'n stad op die westelike deel van die Suid-Sweedse skiereiland Skone met 'n oppervlakte van 423,06 vierkante kilometer en 'n bevolking van 151&nbsp;306 (2023). Helsingborg dien as die administratiewe hoofstad van die gelyknamige munisipaliteit (Sweeds: *kommun*).

duimnael|links|upright|Standbeeld van Magnus Stenbock by die stadsaal van Helsingborg
Helsingborg is op 21 Mei 1085 amptelik gestig. As gevolg van sy ligging was dit sedert die begin 'n strategies belangrike stad vir beide Denemarke en Swede. Tot in 1658 was Helsingborg net soos die hele Skone Deense gebied, toe dit met die Vrede van Roskilde ná die Deens-Sweedse Oorlog (1657–1658) deur Denemarke aan Swede afgestaan is. In 1710 het Denemarke tydens die Groot Nordiese Oorlog 'n laaste poging aangewend om die stad te herower, maar Magnus Stenbock kon Helsingborg suksesvol verdedig.

Helsingborg lê langs die Sont aan die skeepsroete tussen Noord- en Oossee en is Swede se naaste punt aan Denemarke; die Deense stad Helsingør is slegs vier kilometer oorkant die Sont. Die Sont se engste punt bevind hom tussen Helsingør in Denemarke en Helsingborg in Swede. Die HH-veerbootroete tussen Helsingør in Denemarke en Helsingborg in Swede in die noorde van die Sont is een van die besigste internasionale veerbootroetes ter wêreld met meer as 70 ritte in beide rigtings per dag.

Helsingborg was een van die gasheerstede tydens beide die FIFA Sokker-Wêreldbekertoernooi in 1958 en die Vrouesokkerwêreldbeker 1995.

## Verwysings 
## Eksterne skakels 
*  
*  Amptelike webwerf
*
Norrköping

**Norrköping** (Sweeds: [ˈnɔ̂rːˌɕøːpɪŋ], ) is 'n stad in Suid-Swede met 'n oppervlakte van 2&nbsp;047,65 vierkante kilometer en 'n bevolking van 145&nbsp;163 (2023). Norrköping dien as die administratiewe hoofstad van die gelyknamige munisipaliteit (Sweeds: *kommun*).

duimnael|links|*Södra Promenaden* in Norrköping
In 1283 is na Norrköping vir die eerste keer deur Sophia van Denemarke, eggenote van die Sweedse koning Waldemar I verwys. Die naam *Norrköping* verwys na 'n noordelike (*nörr* of *noor*) markstad (*köping*). Ander Sweedse stede met 'n soortgelyke naam sluit in Jönköping, Linköping, Nyköping en Söderköping ("suidelike markstad"). Norrköping het glo in die 14de eeu stadsregte verkry, maar die vroegste dokument wat daarna verwys, dateer uit 1384, toe Albrecht van Swede daarna verwys het.

Norrköping is aan die Motala ström se monding in die Oossee geleë en daarmee aan die oostelike punt van 'n waterstraat regdeur Swede wat by Gotenburg in die weste begin en die land se twee groot mere – Vänern en Vättern – insluit.

Norrköping was een van die gasheerstede tydens die FIFA Sokker-Wêreldbekertoernooi in 1958.

## Verwysings 
## Eksterne skakels 
*  
*  Amptelike webwerf
*
Tereus

[duimnael|300px|[Peter Paul Rubens|Rubens: *Tereus Gekonfronteer met die Hoof van sy Seun Itys*, 1636–38]]
In die Griekse mitologie was **Tereus** (Oudgrieks: Τηρεύς) 'n Thraciese koning, en die seun van Ares en Bistonis. Hy was die broer van Dryas. Tereus was die man van die Atheense prinses Procne, en die vader van Itus.

## Mitologie 
Toe Tereus sy vrou se suster Philomela begeer het hy na Athene gereis en sy skoonpa Pandion besoek om te vra of hy met sy ander dogter in die huwelik mag tree, en verduidelik dat Procne dood is. Pandion het hom die guns bewys en Philomela, saam met haar wagte, gestuur. Maar Tereus het die wagte in die see gegooi en Philomela op 'n berg gekry en haar
Molibdeendisulfied

**Molibdeendisulfied** of **molibdeen(IV)sulfied** is 'n sout van molibdeen is sy +4 oksidasietoestand en waterstofsulfied met formule 

Dit kom in die natuur as die mineraal molibdeniet voor.

## Kristalstruktuur
Molibdeendisulfied kristalliseer in 'n gelaagde heksagonale struktuur wat die argetipe van die C7-struktuur van die strukturbericht-klassifikasie is en baie voorkom onder disulfiede van oorgangsmetale. Dit bestaan uit 'n toebroodjiestruktuur met molibdeenatome in 'n oktaëdriese omringing tussen twee lae swaelatome. Die toebroodjies word net deur vanderwaalskragte by mekaar gehou en kan maklik afgevlok word.

## Chemiese eienskappe
Dit los op in heet swaelsuur, koningswater en salpetersuur. Onder sterk oksiderende omstandighede vorm dit molibdeentrioksied .

## Gebruike
Dit word as 'n smeermiddel in ghries, oliedispersies, harsgebonde films en droë poeiers  gebruik (veral by uiterste druk en in hoë vakuum). Dit word ook gebruik as 'n hidrogeneringskatalisator en in mikrosonde-analise van gronderosie-aërosols.

## Verwysings
Jönköping

**Jönköping** (Sweeds: [ˈjœ̂nːˌɕøːpɪŋ], ) is 'n stad in Suid-Swede met 'n oppervlakte van 1&nbsp;924,96 vierkante kilometer en 'n bevolking van 146&nbsp;161 (2023). Jönköping dien as die administratiewe hoofstad van sowel die län asook die gelyknamige munisipaliteit (Sweeds: *kommun*).

[duimnael|links|upright|Die Sofiakerk in die [Neogotiese styl, 1888]]
Jönköping is geleë aan die suidoewer van die Vätternmeer, Swede se tweede grootste meer.

Op 18 Mei 1284 het Jönköping die eerste Sweedse stad geword om stadsregte te verkry. Die naam *Jönköping* verwys na 'n markstad (*köping*) aan 'n spruitjie (*Junebäcken*). Ander Sweedse stede met 'n soortgelyke naam sluit in Norrköping ("noordelike markstad"), Linköping, Nyköping en Söderköping ("suidelike markstad").

## Verwysings 
## Eksterne skakels 
*  
*  Amptelike webwerf
*
Dianne Burge

**Dianne Burge** (* 9 Oktober 1943) is 'n uitgetrede Australiese atleet. Sy het aan die Olimpiese Somerspele van 1964 en 1968 deelgeneem.

## Verwysings
Paul Burgess

**Paul Burgess** (* 14 Augustus 1979) is 'n uitgetrede Australiese atleet. Hy het aan die Olimpiese Somerspele van 2000, 2004 en 2008 deelgeneem.

## Verwysings
Peter Burge

**Peter Burge** (* 3 Julie 1974) is 'n Australiese atleet. Hy het aan die Olimpiese Somerspele van 2000 deelgeneem.

## Verwysings
Brooke Buschkuehl

**Brooke Buschkuehl** (* 12 Julie 1993) is 'n Australiese atleet. Sy het aan die Olimpiese Somerspele van 2016 en 2020 deelgeneem.

## Verwysings
Bill Butchart

**Bill Butchart** (* 15 April 1933 – † 1 April 2019) was 'n Australiese atleet. Hy het aan die Olimpiese Somerspele van 1956 deelgeneem.

## Verwysings
Maureen Caird

**Maureen Caird** (* 29 September 1951) is 'n uitgetrede Australiese atleet. Sy het aan die Olimpiese Somerspele van 1968 en 1972 deelgeneem.

## Verwysings
Judy Canty

**Judy Canty** (* 5 Oktober 1931 – † 9 Julie 2016) was 'n Australiese atleet. Sy het aan die Olimpiese Somerspele van 1948 deelgeneem.

## Verwysings
Dean Capobianco

**Dean Capobianco** (* 11 Mei 1970) is 'n Australiese atleet. Hy het aan die Olimpiese Somerspele van 1992 en Olimpiese Somerspele van 1996 deelgeneem.

## Verwysings
James Carlton

**James Carlton** (* 10 Februarie 1909 – † 4 April 1951) was 'n Australiese atleet. Hy het aan die Olimpiese Somerspele van 1928 deelgeneem.

## Verwysings
Makareus van Rhodos

In die Griekse mitologie was **Makareus** (Oudgrieks: Μακαρεύς, *Makareus* beteken "gelukkig") of **Makar** (Μάκαρ *Makar*) een van die Heliadai (in die Griekse mitologie was die Heliadai of Heliadae (/hɪˈlaɪ.ədiː/; Oudgrieks: Ἡλιάδαι) die sewe seuns van Helios en Rodos en dus die kleinseuns van Poseidon. Hulle was die broers van hul ouers se dogter, Electryone), seuns van Helios en Rodos.

## Mitologie 
Makareus en sy broers Triopas, Actis en Kandalos, was jaloers op 'n vyfde broer genaamd Tenages se vaardigheid in die wetenskappe. Hulle het hom dus vermoor, en moes wegvlug van Rodos toe hul misdaad ontdek is. (The twee Heliadai Ochimus en Cercaphus het eenkant gebly, en het op Rhodos aangebly).

## Verwysings 
## Bronne 
* Diodorus Siculus, *Bibliotheca historica,* vertaal deur Charles Henry Oldfather. Twaalf volumes. Loeb Classical Library. Cambridge, Massachusetts: Harvard University Press; Londen: William Heinemann, Bpk. 1989. Vol. 3. Boeke 4.59–8. Aanlyn weergawe beskikbaar by Bill Thayer se webblad
* Diodorus Siculus, *Bibliotheca Historica. Vol 1-2*. Immanel Bekker. Ludwig Dindorf. Friedrich Vogel. in aedibus B. G. Teubneri. Leipzig. 1888–1890. Griekse teks beskikbaar by die Perseus digitale biblioteek.
Margaret Burvill

**Margaret Burvill** (* 2 Oktober 1941 – † 28 Februarie 2009) was 'n Australiese atleet. Sy het aan die Olimpiese Somerspele van 1964 deelgeneem.

## Verwysings
Clutia abyssinica

Die **groot-bliksembos** (*Clutia abyssinica*) is 'n boom of struik wat aan die familie *Peraceae* behoort. Die spesie staan ook bekend as die *oumeideknie*.

## Infraspesies 
Die spesie het vier infraspesies:
* *Clutia abyssinica var. abyssinica*
* *Clutia abyssinica var. pedicellaris* (Pax) Pax
* *Clutia abyssinica var. usambarica* Pax & K.Hoffm.

## Verspreiding 
Die boom is inheems in Angola, Burundi, Demokratiese Republiek die Kongo, Djiboeti, Ethiopië, Kenia, Malawi, Mosambiek, Rwanda, Somalië, Soedan, Suid-Afrika, Tanzanië, Uganda, Zambië en Zimbabwe. In Suid-Afrika kom die plant in KwaZulu-Natal en die Oos-Kaap voor.

## Fotogalery 

Clutia abyssinica var. abyssinica 1DS-II 4-3498.jpg
Clutia abyssinica var. abyssinica 1DS-II 4-3502.jpg
Clutia abyssinica var. abyssinica 1DS-II 4-3504.jpg
Clutia abyssinica var. abyssinica 1DS-II 4-3506.jpg
Clutia abyssinica var. abyssinica 1DS-II 4-3507.jpg

## Sien ook 
* Alfabetiese lys van Suid-Afrikaanse bome

## Bronne 
* REDLIST Sanbi
* Plants of the World Online

## Eksterne skakels 
*
Otanes (seun van Sisamnes)

**Otanes** (Oudpersies: *Utāna*, Grieks: Ὀτάνης), seun van Sisamnes, was 'n Achaemenidiese regter en later Satrap (provinsiale goewerneur) van Ionië gedurende die heerskappy van Darius I van Persië in omstreeks 500 v.C.

## Loopbaan
Otanes het sy vader aanvanklik as regter vervang, toe laasgenoemde vir korrupsie deur Kambuses veroordeel is. Hy het later militêre verantwoordelikhede onder Darius aanvaar, wat daartoe gelei het dat hy 'n belangrike rol gespeel het in die onderdrukking van die Ioniese Opstand. In Herodotus se *Geskiednisse* 5 (*Geskiednisse* 5.25-5.28), maak hy melding van 'n Otanes - 'n seun van 'n voorheen genoemde Sisamnes (3.31) - wat as regter gedien het onder Kambuses en later onder Darius I, en wat die Europese Skitiese veldtog van Darius I gevolg het en goewerneur in Anatolië geword het:

## Ioniese opstand 
[duimnael|links|upright|Otanes het 'n belangrike rol gespeel tydens die [Ioniese Opstand.]]
[duimnael|[Kambuses het Otanes in die plek van sy vader Sisamnes (wie se vel afgestroop is) as regter aangestel, ná 'n skildery deur Peter Paul Rubens. Sy vader se vel verskyn bo die sittende Otanes.]]
duimnael|Otanes in die regterstoel nadat sy vader se vel afgestroop is (middel).
Otanes het Megabazus opgevolg as die goewerneur van die verenigde magte van die mense van die Egeïese eilande (5.26.1), en Bisantium en ander stede onderwerp gedurende die Ioniese Opstand (5.123.1, 5.116.1).

Volgens Herodotus:

Volgens Herodotus het hierdie Otanes ook getrou met een van Darius se dogters (5.116.1):

"Otanes" is die naam van verskeie figure in Herodotus se *Geskiednisse*. Een of meer van hierdie figure is dalk dieselfde persoon.

## Verwysings 
## Bronne 
*
Clutia affinis

Die **oumeisiekniee** (*Clutia affinis*) is 'n struik wat aan die familie *Peraceae* behoort. Die spesie is inheems aan Eswatini, Mosambiek en Suid-Afrika. In Suid-Afrika kom die plant in Gauteng, KwaZulu-Natal, Limpopo, Mpumalanga, Oos-Kaap en die Wes-Kaap voor.

## Sien ook 
* Alfabetiese lys van Suid-Afrikaanse bome

## Bronne 
* REDLIST Sanbi
* Plants of the World
Clutia

***Clutia*** is 'n genus van bome en struike wat behoort tot die familie *Peraceae*. Die genus is inheems aan Afrika en die Arabiese Skiereiland.

## Spesies 
Daar is 53 spesies wat tot die genus hoort:

* *Clutia abyssinica* Jaub. & Spach
* *Clutia affinis* Sond.
* *Clutia africana* Poir.
* *Clutia alaternoides* L.
* *Clutia alpina* Prain
* *Clutia angustifolia* Knauf
* *Clutia benguelensis* Müll.Arg.
* *Clutia brassii* Brenan
* *Clutia brevifolia* Sond.
* *Clutia conferta* Hutch.
* *Clutia cordata* Bernh.
* *Clutia daphnoides* Lam.
* *Clutia disceptata* Prain
* *Clutia dregeana* Scheele
* *Clutia eckloniana* Müll.Arg.
* *Clutia ericoides* Thunb.
* *Clutia galpinii* Pax
* *Clutia govaertsii* Radcl.-Sm.
* *Clutia heterophylla* Thunb.
* *Clutia hirsuta* (Sond.) Müll.Arg.
* *Clutia × hybrida* Pax & K.Hoffm.
* *Clutia imbricata* E.Mey. ex Prain
* *Clutia impedita* Prain
* *Clutia jaubertiana* Müll.Arg.
* *Clutia kamerunica* Pax
* *Clutia katharinae* Pax
* *Clutia kilimandscharica* Engl.
* *Clutia lanceolata* Forssk.
* *Clutia laxa* Eckl. ex Sond.
* *Clutia marginata* E.Mey. ex Sond.
* *Clutia monticola* S.Moore
* *Clutia nana* Prain
* *Clutia natalensis* Bernh.
* *Clutia ovalis* Sond.
* *Clutia paxii* Knauf
* *Clutia pentheriana* Gand.
* *Clutia platyphylla* Pax & K.Hoffm.
* *Clutia polifolia* Jacq.
* *Clutia polyadenia* Pax
* *Clutia polygonoides* L.
* *Clutia pterogona* Müll.Arg.
* *Clutia pubescens* Thunb.
* *Clutia pulchella* L.
* *Clutia punctata* Wild
* *Clutia rubricaulis* Eckl. ex Sond.
* *Clutia sericea* Müll.Arg.
* *Clutia sessilifolia* Radcl.-Sm.
* *Clutia stuhlmannii* Pax
* *Clutia swynnertonii* S.Moore
* *Clutia thunbergii* Sond.
* *Clutia timpermaniana* J.Léonard
* *Clutia tomentosa* L.
* *Clutia virgata* Pax & K.Hoffm.
* *Clutia whytei* Hutch.

## Verwysings
Dicaea (Thracië)

**Dicaea** of **Dikaia** (Grieks: Δικαία of Δίκαια), ook bekend as Dikaiopolis (Grieks: Δικαιόπολις) was 'n Griekse  kusdorp geleë op die kus van Thracië by die Vistonida-meer in die land van die Bistoniërs. Stefanus van Bisantium het geskryf dat die dorp sy naam neem van Dicaeus (Grieks: Δίκαιος), seun van Poseidon.

Dit wil voorkom asof die plek reeds teen 'n vroeë tydperk vervalle was.  In die 19de eeu het William Hazlitt geskryf dat die perseel dié van die latere Stabulum Diomedis ('Diomedes se stal') was waar Theodorik Strabo in 481 n.C. gesterf het. Moderne skolastici verwerp egter hierdie identifikasie en identifiseer Stabulum Diomedis met Tirida.

Dicaea se perseel lê omtrent 3.2 km wes van Mese, Griekeland.

## Verwysings
Polites (seun van Priamos)

duimnael|Hippolyte Flandrin, *Polites*

In die Griekse mitologie was **Polites** (Grieks: Πολίτης) die binne-egtelike seun van Koning Priamos en Koningin Hekabe. Hy was bekend vir sy vlugheid. Hy was 'n prins van Troje, en broer van 49 ander kinders, insluitende 12 dogters. Hy is gedood deur Neoptolemus (Pyrrhus), seun van Achilles, wat daarna sy vader gedood het. 

**Familie**

"Koning Priamos is egter waarskynlik meer bekend vir sy eie kinders as vir enige daad of daad tydens die Trojaanse Oorlog; en die kinders van koning Priamos is inderdaad van die bekendste individue in die Griekse mitologie." "Priamos het van Arisbe geskei om met Hekabe te trou. Hy het ook verskeie ander vrouens gehad, wat gelei het tot die geboorte van 50 seuns, saam met verskeie dogters." Baie van sy broers en susters het 'n groot rol in Troje en die Trojaanse Oorlog gespeel.

### Dood tydens die Trojaanse Oorlog 
Tydens die episode van die Trojaanse perd gedurende die Trojaanse Oorlog was Polites een van die wat die geskenk aanvaar het. Gedurende die val van Troje en die poging om na Latium te ontsnap, het Neoptolemus vir Polities met 'n pyl in die been geskiet. Polites het geval en ontsnap, maar Neoptolemus het Polites agtervolg na sy vader se paleis. Priamos het die gode aangeroep om Neoptolemus te straf, maar Priamos is ook tydens die toneel deur Neoptolemus gedood.  Polites se moordenaar was " 'n Griekse legende en die seun van Achilles, die held van die Griekse leër by Troje."

## Naamgenoot 
* Die Asteroïede 4867 Polites is na Polites vernoem

## Verwysings 
## Bronnelys 
* Homeros, *Die Ilias*, Afrikaanse vertaling deur Johannes Petrus Jansen van Rensburg, 1952
*Homeros, *Die Ilias*, Engelse vertaling deur A.T. Murray, Ph.D. in twee volumes. Cambridge, MA., Harvard University Press; Londen, William Heinemann, Bpk. 1924. Aanlyn weergawe beskikbaar by die Perseus digitale biblioteek.
*Homeros, *Homeri Opera* in five volumes. Oxford, Oxford University Press. 1920. Griekse teks beskikbaar by die Perseus digitale biblioteek.
*Vergilius, *Eneïde* Theodore C. Williams, vertaler. Boston. Houghton Mifflin Co. 1910. Aanlyn weergawe beskikbaar by die Perseus digitale biblioteek.
*Vergilius, *Bucolics, Aeneid, and Georgics*. J. B. Greenough. Boston. Ginn & Co. 1900. Latynse teks beskikbaar by die Perseus digitale biblioteek.
*“Neoptolemus.” *Encyclopædia Britannica*, Encyclopædia Britannica, Ing., www.britannica.com/topic/Neoptolemus.
*“The Children of Priam in Greek Mythology.” *Greek Legends and Myths*, www.greeklegendsandmyths.com/children-of-priam.html.
*Prof. Geller, et al. “Priam - Greek King of Troy.” *Mythology.net*, 1 Nov. 2016, mythology.net/greek/heroes/priam/.
Clutia angustifolia

***Clutia angustifolia*** is 'n struik wat aan die familie *Peraceae* behoort. Die spesie is inheems aan Burundi, Demokratiese Republiek die Kongo, Malawi, Mosambiek, Tanzanië en Zambië.

## Sien ook 
* Alfabetiese lys van Suid-Afrikaanse bome

## Bron 
* Plants of the World
Dicaeus (mitologie)

In die Griekse mitologie was **Dicaeus** of **Dikaios** (Grieks: Δίκαιος) 'n seun van Poseidon en die broer van Syleus. Hulle het naby die Pilion-berg in Thessalië gewoon.

## Mitologie 
Dicaeus was gasheer vir Herakles. Anders as Syleus, wat gedood is deur Herakles, was Dicaeus 'n regverdige man, wat gesuggereer word deur die baie letterlike betekenis van sy naam (Δίκαιος = Regverdig).

Die stad Dicaea in Thracië is na hom vernoem.

## Verwysings 
## Bronnelys 
* Konon, *Vyftig Verhale, oorgelewer as een-paragraaf opsommings in die Bibliotheca (Biblioteek) van Photius, Patriarg van Konstantinopel*, uit die Grieks in Engels vertaal deur Brady Kiesling. Aanlyn weergawe beskikbaar by die Topos Text Project.
* Stefanus van Bisantium, *Stephani Byzantii Ethnicorum quae supersunt,* geredigeer deur August Meineike (1790-1870), gepubliseer in 1849. 'n Paar inskrywings uit hierdie belangrike antieke handboek van plekname is vertaal deur Brady Kiesling. Aanlyn weergawe beskikbaar by die Topos Text Project.
Poltys

:*Poltys* is ook 'n genus van spinnekoppe.

In die Griekse mitologie is **Poltys** (Oudgrieks: Πόλτυς) die mitiese koning en eponiem van die Thraciese stad Poltyobria (of *Poltymbria*; ook bekend as Aenus), wat deel vorm van Apollodorus se relaas van die verhaal van die held Herakles. Poltys en sy broer Sarpedon word aangegee as die seuns van die seegod Poseidon. 

## Mitologie 
Poltys het Heracles gehuisves toe hy in Aenus was; alhoewel Poltys Herakles verwelkom het, het Sarpedon nie, en hy is deur Herakles op die strand gedood.

In 'n verhaal wat deur Plutarchus (*Sedes*) vertel word, het Poltys met die uitbreek van die Trojaanse Oorlog regeer, en beide die Trojaanse en Griekse ambassadeurs het met hom gekonsulteer. Poltys het Paris aangeraai om Helena terug te neem na Agamemnon en belowe om vir hom twee pragtige vroue te gee om haar te vervang. Sy advies is van die hand gewys.  Homeros maak nie melding van Poltys in die *Ilias* nie, en die verhaal is natuurlik post-Homeries.

## Verwysings 
## Bronne 
* Apollodorus, *Die Biblioteek*, met 'n Engelse vertaling deur Sir James George Frazer, F.B.A., F.R.S. in 2 Volumes, Cambridge, MA, Harvard-universiteit Drukkers; Londen, William Heinemann Bpk. 1921. . Aanlyn weergawe beskikbaar by die Perseus digitale biblioteek. Griekse teks beskikbaar by dieselfde webwerf.
* Stefanus van Bisantium, *Stephani Byzantii Ethnicorum quae supersunt,* geredigeer deur August Meineike (1790-1870), gepubliseer in 1849. 'n Paar inskrywings uit hierdie belangrike antieke handboek van plekname is vertaal deur Brady Kiesling. Aanlyn weergawe beskikbaar by die Topos Text Project.
* Strabo, *Die Geografie van Strabo.* Geredigeer deur H.L. Jones. Cambridge, Mass.: Harvard-universiteit Drukkers; Londen: William Heinemann, Bpk. 1924. Aanlyn weergawe beskikbaar by die Perseus digital biblioteek.  Strabo, *Geographica* geredigeer deur A. Meineke. Leipzig: Teubner. 1877. Griekse teks beskikbaar by die Perseus digitale biblioteek.
Edwin Carr

**Edwin Carr** (* 2 September 1928 – † 25 Maart 2018) was 'n Australiese atleet. Hy het aan die Olimpiese Somerspele van 1952 deelgeneem.

## Verwysings
Polymestor

duimnael|*Hekabe verblind Polymestor* (Giuseppe Maria Crespi, eerste helfte v/d 18de eeu, Koninklike Museums vir die Skone Kunste van België.)
[regs|duimnael|250px|*Polymestor dood vir Polydoros*. Gravure deur Bauer vir [Ovidius se Metamorfoses]]

In die Griekse mitologie was **Polymestor** of **Polymnestor** (Grieks: Πολυμ(ν)ήστωρ) 'n koning van die Bistoniërs in Thracië. Polymestor verskyn in Euripides se toneelstuk *Hekabe* en in die Ovidiese mite "Hekabe, Polyxena en Polydoros". Polymestor was ook die naam van 'n Griekse koning van die antieke streek Arkadië.

## Familie 
Polymestor was die man van Ilione, die oudste dogter van Koning Priamos en Koningin Hekabe van Troje. Die paartjie het slegs een seun gehad, Deipylos.

## Mitologie 
Gedurende die Trojaanse Oorlog was Koning Priamos bang vir sy jongste seun Polydoros se veiligheid, aangesien Polydoros nie self kon veg nie. Priamos het die kind, saam met geskenke van juweliersware en goud, na die hof van koning Polymestor gestuur om hom van die gevegte weg te hou. Nadat Troje geval het, het Polymestor egter vir Priamos verraai en Polydoros in die see gegooi om die skatte vir homself te hou.

Hekabe, Polydoros se moeder, het sy lyk gevind en die verraad ontdek. Sy het vir Agamemnon gevra om Polymestor na haar toe te bring. Agamemnon het gehoor gegee aan die versoek, gemotiveer deur sy liefde vir Cassandra, ook een van Hekabe se kinders. Hekabe het Polymestor gelok deur te belowe dat sy vir hom 'n skat gaan gee. Hierna het Hekabe die ander Trojaanse vroue toegelaat om Polymestor se seuns dood te maak. Sy het self vir Polymestor verblind deur sy oë uit te krap. Polymestor is verneder omdat hy verblind en kinderloos gemaak is deur slawevroue. Agamemnon het 'n verhoor laat hou, sodat Polymestor sy saak teen Hekabe kon bewys. Polymestor het beweer dat hy die Grieke se belange gedien het deur Polydoros dood te maak voordat hy sy broers en vader kon wreek. Hekabe het hierdie bewering weerlê deur te verklaar dat die Grieke geen belang daarin het om bondgenote met barbare te wees nie. Agamemnon het hom by Hekabe geskaar en Polymestor se optrede as moord verklaar. Agamemnon het hierop sy soldate opdrag gegee om Polymestor gevange te neem. Terwyl hy weggeneem word, profeteer Polymestor die dood van Cassandra, die dogter van Hekabe en Agamemnon.

## Verwysings 
## Bronne 
* Gaius Julius Hyginus, *Verhale uit die Mites van Hyginus*, vertaal in die Engels en geredigeer deur Mary Grant. Universiteit van Kansas Publikasies in Geesteswetenskaplike Studies. Aanlyn weergawe beskikbaar by die
* Meridor, Ra’anana. “Hecuba’s Revenge Some Observations on Euripides’ Hecuba.” *The American Journal of Philology*, vol. 99, no. 1, 1978, pp. 28–35. *JSTOR*, https://doi.org/10.2307/293863. Besoek op 27 Apr. 2023. Topos Text Project.

## Eksterne skakels
Slip Carr

**Slip Carr** (* 9 Junie 1899 – † 3 Julie 1971) was 'n Australiese atleet. Hy het aan die Olimpiese Somerspele van 1924 deelgeneem.

## Verwysings
Nickey Carroll

**Nickey Carroll** (* 14 Januarie 1972) is 'n Australiese atleet. Sy het aan die Olimpiese Somerspele van 2000 deelgeneem.

## Verwysings
Gavin Carragher

**Gavin Carragher** (* 17 Julie 1933) is 'n uitgetrede Australiese atleet. Hy het aan die Olimpiese Somerspele van 1956 deelgeneem.

## Verwysings
Doris Carter

**Doris Carter** (* 5 Januarie 1912 – † 28 Julie 1999) was 'n Australiese atleet. Sy het aan die Olimpiese Somerspele van 1936 deelgeneem.

## Verwysings
Clutia alaternoides

***Clutia alaternoides*** is 'n struik wat aan die familie *Peraceae* behoort. Die spesie is endemies aan Suid-Afrika en kom in die Oos-Kaap, Noord-Kaap en die Wes-Kaap voor.

## Galery 

Clutia alaternoides 1DS-II 1-9552.jpg
Clutia alaternoides 1DS-II 1-9553.jpg
Clutia alaternoides 1DS-II 1-9555.jpg
Clutia alaternoides 1DS-II 2-3636.jpg
Clutia alaternoides 5Dsr 8305.jpg
Clutia alaternoides 5Dsr 8371.jpg

## Sien ook 
* Alfabetiese lys van Suid-Afrikaanse bome

## Bronne 
* REDLIST Sanbi
* Plants of the World
Darren Clark

**Darren Clark** (* 6 September 1965) is 'n uitgetrede Australiese atleet. Hy het aan die 400 m vir mans by die Olimpiese Somerspeles van 1984 en 1988 deelgeneem.

## Verwysings
Frank Clark

**Frank Clark** (* 11 September 1943) is 'n voormalige Australiese atleet. Hy het aan die resiesstap by die Olimpiese Somerspele van 1968 deelgeneem.

## Verwysings
Milly Clark

**Milly Clark** (* 1 Maart 1989) is 'n Australiese atleet. Sy het aan die maraton by die Olimpiese Somerspele van 2016 deelgeneem.

## Verwysings
Matthew Clarke

**Matthew Clarke** (* 29 April 1995) is 'n Australiese atleet. Hy het aan die Olimpiese Somerspele van 2020 deelgeneem.

## Verwysings
Ron Clarke

**Ron Clarke** (* 21 Februarie 1937 – † 17 Junie 2015) was 'n Australiese atleet. Hy het aan die Olimpiese Somerspele van 1964 en Olimpiese Somerspele van 1968 deelgeneem.

## Verwysings
Paul Cleary

**Paul Cleary** (* 28 April 1976) is 'n Australiese atleet. Hy het aan die Olimpiese Somerspele van 1996 deelgeneem.

## Verwysings
Brendan Cole

**Brendan Cole** (* 29 Mei 1981) is 'n Australiese hekkiesatleet. Hy het aan die Olimpiese Somerspele van 2012 deelgeneem.

## Verwysings
Chris Commons

**Chris Commons** (* 9 Desember 1950) is 'n Australiese atleet. Hy het aan die Olimpiese Somerspele van 1976 deelgeneem.

## Verwysings
Amy Cashin

**Amy Cashin** (* 28 Julie 1994) is 'n Australiese atleet. Sy het aan die Olimpiese Somerspele van 2020 deelgeneem.

## Verwysings
Tony Cook

**Tony Cook** (* 18 September 1936) is 'n uitgetrede Australiese atleet. Hy het aan die Olimpiese Somerspele van 1964 deelgeneem.

## Verwysings
Janice Cooper

**Janice Cooper** (* 17 Februarie 1940 – † 28 Februarie 2002) was 'n Australiese atleet. Sy het aan die Olimpiese Somerspele van 1956 deelgeneem.

## Verwysings
David Chettle

**David Chettle** (* 14 September 1951) is 'n uitgetrede Australiese atleet. Hy het aan die maraton by die Olimpiese Somerspele van 1976 deelgeneem.

## Verwysings
Lisa Corrigan

**Lisa Corrigan** (* 2 Desember 1984) is 'n Australiese atleet. Sy het aan die Olimpiese Somerspele van 2008 deelgeneem.

## Verwysings
Daniela Costian

**Daniela Costian** (* 30 April 1965) is 'n voormalige Australiese atleet. Sy het aan die Olimpiese Somerspeles van 1992, 1996 en 2000 deelgeneem.

## Verwysings